《秋日得王介甫书》
宋代·诸葛赓

数亩池塘一小亭，從容书札户常扃。
间开松菊花三径，时贮葠苓酒一瓶。
望去春痕青到水，飞来凫羽白边汀。
是谁日落吹长啸，犹有行人不忍听。

作者简介：诸葛赓（九九三～一○七七），字君俞，号熙真子，丹阳（今属江苏）人。仁宗庆历二年（一○四二）进士。历官英州真阳、湖州德清尉，饶州乐平主簿，宣州旌德、抚州宜黄令。年六十四告老，以太子中舍致仕。神宗熙宁十年卒，年八十五（《京口耆旧传》卷三）。今录诗六首。